Den tidligere folketingspolitiker Naser Khader skrev tidligere onsdag på Facebook, at der mangler en samlet målrettet, national strategi "til at stoppe vanviddet".

Her hentyder han til de mange henvendelser, han selv får fra dybt ulykkelige familier, der har fået at vide, at deres børn er på vej til Syrien.

Første skridt i den nationale handlingsplan bør ifølge Naser Khader være at gøre det helt ulovligt for unge at tage til Syrien og deltage i borgerkrigen.

I dag kan unge kun straffes, hvis det kan dokumenteres, at de kæmper på terrororganisationers side, lader sig træne til terror eller på anden måde overtræder straffeloven.

Går frustrerede til imamen

Og ifølge advokaturchef Dorit Borgaard fra Københavns Politi er det meget vanskeligt.

- Anklagemyndigheden skal altid løfte bevisbyrden uanset hvilken sag. Og her er det så vanskeliggjort af, at aktiviteterne er foregået i udlandet, siger Dorit Borgaard.

Musse Sheikh vurderer, at mange af de unge kommer fra ressourcesvage familier, der ikke har mange penge at gøre godt med. Derfor ender børnene op med masser af fritidstimer uden indhold.

Læs også : Det er næsten umuligt at straffe unge Syrien-krigere

- Og så går mange til imamen og ender med at kæmpe for en sag, de egentlig ikke tror på. Men for dem er det en udvej fra det liv, de har i Danmark. De føler, at ingen kan lide dem her. I moskeen bliver de lovet at komme i paradis, siger Musse Sheikh.